Marichel 9 is in een van die gewildste woonstelblokke wat oor Thompsonsbaai in Ballito uitkyk geleë. Thompsonsbaai is gelys as een van die top 100 strande in Suid-Afrika. Marichel 9 bied gerieflike slaapplek vir 8 gaste.
Die woonstel bestaan uit 4 pragtige slaapkamers. Die hoofslaapkamer het 'n en suite-badkamer, lugversorging, 'n koninggrootte-bed en dit maak oop op 'n groot patio wat na die see se kant toe kyk. Die tweede slaapkamer het 'n dubbelbed, lugversorging en 'n en suite-badkamer. Die derde slaapkamer beskik oor 2 enkelbeddens wat omskep kan word in 'n koninggrootte-bed en die kamer het ook 'n en suite-badkamer en lugvers…
Die woonstel bestaan uit 4 pragtige slaapkamers. Die hoofslaapkamer het 'n en suite-badkamer, lugversorging, 'n koninggrootte-bed en dit maak oop op 'n groot patio wat na die see se kant toe kyk. Die tweede slaapkamer het 'n dubbelbed, lugversorging en 'n en suite-badkamer. Die derde slaapkamer beskik oor 2 enkelbeddens wat omskep kan word in 'n koninggrootte-bed en die kamer het ook 'n en suite-badkamer en lugversorging. Die vierde kamer het 'n oorhoofse waaier en 2 enkelbeddens. Daar is 'n stort met 'n aparte toilet en wasbak langs die kamer, dit word ook gebruik as die gaste-badkamer. Alle linne is 100%-katoenperkallinne. Strand- en badhanddoeke word voorsien.
Die kombuis is ten volle toegerus met 'n oond, stoof, 2 yskas-vrieskaste, skottelgoedwasser, wasmasjien, tuimeldroër en 'n mikrogolfoond. Die kombuis is oopplan en dit lei na die eetkamer en woonkamer. Jy kan van daar af na die patio uitloop waar jy die pragtige uitsigte oor die Indiese Oseaan kan geniet. Die patio is lekker beskut met 'n gerieflike sitarea. 'n Groot gasbraai is beskikbaar op die patio waar luilekker al fresco-aandetes benut kan word. Marichel 9 is uniek in die sin dat die eienaars besluit het om die 2 motorhuise in 'n tweede sitkamer te verander. Hierdie lekker vertrek beskik oor 'n TV met volle DStv. Daar is ook 'n studeerkamer met WiFi. Die eenheid het noodkrag sodat jy nie in die donker hoef te oorleef as beurtkrag of 'n kragonderbreking plaasvind nie.
Hierdie eksklusiewe woonstelkompleks is in 'n Bali-styl gebou en daar is 'n gemeenskaplike swembad waarin jy kan afkoel. Op dieselfde vlak as die swembad is daar ook private toegang tot die strand en ongelooflike uitsigte oor die see. Thompsonsbaai is tussen Ballito en Salt Rock geleë en is net 5 minute se ry van die winkels af. Daar is 'n aantal oulike koffiewinkels om van te kies, insluitende die Salt-koffiewinkel wat net 10 minute se stap ver is. King Shaka Internasionale Lughawe is ongeveer 20 km weg. Die naaste stad is Durban en dit is 50 km ver.
Marichel 9 het 'n baie romantiese atmosfeer. Dit is net eenvoudig 'n ongelooflike wegbreekplek en jy sal weer en weer wil terugkom. Die eenheid is nie geskik vir matrikulante en studente nie.
Geen studente/skoliere sal aanvaar word tensy hulle vergesel is deur hul ouers nie. Dit beteken ook dat geen matrikulante of diegene wat nou net matriek klaargemaak het toegelaat sal word nie.
'n Bespreking by Marichel 9 sluit in:
Gaste wat na Marichel 9 gekyk het, het ook belangstelling getoon in die volgende lekke plekke:
Vanaf R3 400 per nag (plek&nbspvir 8)
Ocean-rylaan 87, Marichel 9, Thompsons Bay, Ballito, 4390, KwaZulu-Natal